వివాహానికి ఉక్కు మహిళ దరఖాస్తుచెన్నై, జూలై 12(ఆంధ్రజ్యోతి): మణిపూర్ ఉక్కుమహిళ ఇరోం షర్మిల ప్రేమ వివాహం చేసుకోనున్నారు. బ్రిటన్కు చెందిన డెస్మండ్ ఆంతొని బెలార్మిన్ను వివాహం చేసుకునేందుకు రిజిస్టర్ కార్యాలయంలో ఆమె దరఖాస్తు చేసుకున్నారు. కొద్దిరోజులుగా దిండుగల్ జిల్లా కొడైకెనాల్ సమీపంలోని పెరుమాళ్మలైలో నివసిస్తున్న షర్మిల...ఆంతోనిబెలార్మిన్ను ప్రేమిస్తున్నారు. బుధవారం కొడైకెనాల్ సబ్ రిజిస్టార్ కార్యాలయానికి చేరుకున్న ఆ జంట వివాహ దరఖాస్తును రిజిస్ట్రార్ రాజేశ్కు అందజేశారు. వీరికి సాక్షులుగా పెరుమాళ్మలైకు చెందిన అరుళ్ ఆంటోని, శశికుమార్, జేమ్స్, విజయకుమార్ సంతకాలు చేశారు. తర్వాత షర్మిల విలేకరులతో మాట్లాడుతూ..చట్టప్రకారం ఒక్కటయ్యేందుకు దరఖాస్తు చేసుకున్నామని, దీనిపై అభ్యంతరాలు లేవనెత్తకపోతే వచ్చే నెలలో వివాహం చేసుకుంటామని చెప్పారు. ప్రశాంతత కోసం కొడైకెనాల్ వచ్చిన తాను.. అనుకోకుండా బెలార్మిన్తో ప్రేమలో పడ్డానని తెలిపారు.
vivaahaaniki ukku mahila darakhaastuchennai, juulai 12(aandhrajyoti): manipur ukkumahila irom sharmila prema vivaham chesukonunnaru. britonku chendina desmond aantoni belarminnu vivaham chesukunenduku resister kaaryaalayamlo aame darakhastu chesukunnaru. koddirojulugaa dindugal jilla kodaikenal sameepamloni perumaalmalailo nivasistunna sharmila...aantonibelaarminnu premistunnaru. budhavaaram kodaikenal sab registar kaaryaalayaaniki cherukunna aa janta vivaha darakhaastunu resistrar rajesku andajesaaru. veeriki saakshulugaa perumaalmalaiku chendina arul antoni, sasikumar, james, vijayakumar santakaalu chesaru. tarvaata sharmila vilekarulatho maatlaadutuu..chattaprakaram okkatayyenduku darakhastu chesukunnamani, deenipai abhyantaraalu levanettakapothe vache nelalo vivaham chesukuntamani cheppaaru. prasaantata kosam kodaikenal vachina taanu.. anukokunda belarmintho premalo paddaanani telipaaru.